OBAVIJEST ZA STUDENTE JEDNOPREDMETNIH STUDIJA

O UPISU U AKAD. GOD. 2023./2024.

I UPISU OBVEZNIH I IZBORNIH KOLEGIJA PUTEM STUDOMATA

Upis u akad. god. 2023./2024. započinje 18. rujna 2023., a završava 13. listopada 2023. i obavljat će se online.

Upis se obavlja sljedećim redoslijedom:

1. Upis obveznih i izbornih kolegija putem Studomata

od 18. rujna 2023. do 9. listopada 2023. - kolegiji se upisuju u skladu s redovima predavanja matičnog studija

1. Nakon upisa kolegija na Studomatu potrebno je javiti se putem e-maila od 18. rujna do 13. listopada 2023. tajnici Odjela koja će vam poslati uplatnicu za upisninu (26,54 eura/200,00 kn) i školarinu (ako je plaćate):

**NAKON 13. LISTOPADA 2023. BIT ĆE POTREBNO NAPISATI ZAMOLBU ZA NAKNADNI UPIS KOJA SE NAPLAĆUJE 39,82 EURA (300,00 KN), A PREMA ODLUCI** <https://www.unizd.hr/Portals/0/sluzba_dds/troskovi_i_naknade/Odluka_o_visini_troskova_i_naknada.pdf?ver=4sXZKluZHW-zOseMJkxm2Q%3d%3d> . Zamolbu ne pišu studenti koji će braniti diplomski/završni rad ili ispit do 31. listopada 2023. Oni se mogu upisati bez zamolbe najkasnije do 15. studenoga 2023. (ako nisu obranili oba diplomska/završna rada ili ispita).

**Apsolventura** se ne upisuje putem Studomata, već se studenti javljaju na gore navedeni mail

Molimo studente da u e-mailu navedu svoj JMBAG (10-znamenkasti broj na iksici koji najčešće počinje sa 0269…).

Za upis u akad. god. 2023./2024. iz Sveučilišne knjižnice potrebno je poslati/donijeti potvrdu da su vraćene sve knjige. Potvrda se može zatražiti na e-mail: [knjiznica@unizd.hr](mailto:knjiznica@unizd.hr)

­Studenti 1. godine diplomskih studija upisuju se online u prvom upisnom roku od 2. do 9. listopada 2023. (više informacija objavit će se na poveznici: <https://www.unizd.hr/studiji-i-studenti/upisi-na-sveuciliste/diplomski/2023-24/upisi-u-prvu-godinu> Putem Studomata upisuju samo izborne kolegije (obvezni kolegiji već su prikazani na Studomatu). Studenti koji se ne uspiju upisati u prvom upisnom roku, mogu se upisati u 1. godinu online najkasnije do 16. listopada 2023.

Studenti koji idu na **Erasmus** u zimskom semestru se ne upisuju putem Studomata, već se javljaju za upis u tajništvo Odjela.

**Svi studenti kojima Studomat ne dozvoljava upis trebaju se javiti u tajništvo Odjela.**

Studenti koji upisuju parcijalu na višoj godini također podnose obrazac za parcijalu u odjelnom tajništvu.

**SVAKI EVENTUALNI POGREŠAN UPIS U AKAD. GOD. 2023./2024. PUTEM STUDOMATA BIT ĆE PONIŠTEN.**

**SVI STUDENTI KOJIMA JE ISTEKLO DVOSTRUKO TRAJANJE STUDIJA MOGU ZAVRŠITI STUDIJ NAJKASNIJE DO 30.09.2024. (6 ili 7 godina na prijediplomskom studiju te 4 ili 5 godina na diplomskom studiju).**

**STUDENTI PRIJEDIPLOMSKIH STUDIJA KOJIMA JE PROŠLO 8 I VIŠE GODINA STUDIRANJA TE STUDENTI DIPLOMSKIH STUDIJA KOJIMA JE PROŠLO 6 I VIŠE GODINA STUDIRANJA TREBAJU NAPISATI ZAMOLBU ZA ZAVRŠETAK STUDIJA U AKAD. GOD. 2023./2024. na e-mail:** [**alovric@unizd.hr**](mailto:alovric@unizd.hr)

**Redovitim studentima koji će obraniti diplomski/završni rad ili ispit do 31. listopada 2023. studentska prava traju do 30. rujna 2023. te u roku od mjesec dana, odnosno do 30. listopada 2023. trebaju regulirati zdravstveno osiguranje.**

**Studenti koji gube pravo redovitog studenta 30. rujna 2023. te nastavljaju započeti studij kao izvanredni studenti trebaju do 30. listopada 2023. predati potvrdu za zdravstveno osiguranje u Hrvatski zavod za zdravstveno osiguranje kako bi se osigurali po drugoj osnovi.**

Za upis predmeta iz Centra za strane jezike sve dodatne informacije možete pronaći na poveznici <https://csj.unizd.hr/>

Molimo da se za sve eventualne poteškoće sa Studomatom javite na e-mail: [referada@unizd.hr](mailto:referada@unizd.hr) ili da dođete u Ured za prijediplomske i diplomske studije (R. Boškovića 5/1, 1. kat, 4. ured, iznad Studentske menze na Poluotoku).

*Upute o postupku upisa kolegija putem Studomata*

* Prije upisa godine na Studomatu obvezno provjerite redove predavanja svog upisanog studija (na mrežnoj stranici matičnog odjela ili ovdje: <https://www.isvu.hr/visokaucilista/hr/podaci/269/nastavniprogram> ) i raspored sati (<https://www.unizd.hr/studiji-i-studenti/akademski-kalendar/raspored-sati> ) te se na matičnom odjelu raspitajte za dodatne informacije o studiju. To je ujedno prilika da dobijete potrebne savjete i preporuke o odabiru izbornih kolegija. Za upis putem Studomata najbolje je napraviti popis kolegija koje želite upisati, ovisno o ponudi svakog pojedinog studija i o onome što vam odgovara po rasporedu predavanja (tako da izbjegnete kolizije). Popis bi, osim željenih kolegija, trebao sadržavati i eventualne rezervne kolegije, s obzirom na to da je upis na izborne kolegije ograničen upisnim kvotama.
* Prijavljujete se na Studomat koristeći AAI@EduHr elektronički identitet.
* Ako nedostaje neki od vaših obveznih osobnih podataka, Studomat će tražiti da ga upišete.
* Odabirete obvezne i izborne kolegije.
* Odabir kolegija mora biti u skladu s pravilima o ECTS bodovnim kvotama navedenima na sučelju Studomata, odnosno u skladu s pravilima koja su navedena na redovima predavanja koji su objavljeni na gore navedenoj mrežnoj stranici ili na mrežnoj stranici matičnog odjela.
* Nakon odabira željenih kolegija provjerite vlastiti izbor i na kraju potvrdite upis kolegija.

#### Važne napomene:

* Nakon odabira i potvrde upisa izbornih kolegija na Studomatu, iste više ne možete mijenjati putem Studomata.
* Za promjenu već odabranih i upisanih izbornih kolegija javite se  u Ured za prijediplomske i diplomske studije. Izborne kolegije možete promijeniti samo ako za kolegij nije popunjena upisna kvota i to u razdoblju dok traju upisi.
* Za upis kolegija iz nastavničkih kompetencija iz diferenciranog kurikuluma potrebno je vidjeti koji se kolegiji nude prijediplomskoj odnosno diplomskoj razini, a što je navedeno u redu predavanja koji možete vidjeti ovdje: <https://www.unizd.hr/studiji-i-studenti/uredi-za-studije/ured-za-preddiplomske-i-diplomske-studije/diferencirani-kurikulum>
* Kolegije iz nastavničkih kompetencija iz jezgrovnog kurikuluma – studenti 1. godine dvopredmetnih diplomskih studija obaju nastavničkih smjerova upisuju prema A1 odnosno A2 studiju (na A1 studij upisuju se predmeti Temeljna znanja o odgoju i obrazovanju i Didaktika, a na A2 studij Psihologija obrazovanja I): <http://www.unizd.hr/obrazovanje/uredi-za-studije/ured-za-preddiplomske-i-diplomske-studije>.
* **Izborni kolegij se neće izvoditi ako ima manje od 10 upisanih studenata. Studenti koji su upisali izborni kolegij koji se ni nakon prvog tjedna ne izvodi trebaju u Referadi odabrati drugi izborni kolegij u okviru zadane upisne kvote.**